als_Latn dik_Latn sag_Latn
Kombëtarja gjermane sot pati një vizitë të papritur në Sochi, aty ku po bëhet gati për të luajtur në Kupën e Konfederatave “Rusi 2017”.
Tetë lojtarë të trajnerit Joachim Low u desh t’u nënshtroheshin kontrolleve për doping nga FIFA.
Siç shkruan “Sport1”, emrat e inspektorëve të cilët kryen procedurat nuk janë bërë publikë. Lojtarët të cilët duhet të bënin testet e urinës dhe gjakut u zgjodhën krejt rastësisht në hotelin e skuadrës. Gjermanët, sigurisht, nuk u shqetësuan, sepse kjo është një rutinë e domosdoshme në futboll.
Ndeshja e parë e kampionëve të botës do të jetë ajo e së hënës me Australinë. Në grup Gjermania duhet të përballet edhe me Kilin dhe Kamerunin. Bashkë me Portugalinë, “pancerat” janë favoritë për të fituar turneun.
© SYRI.net
Bëje LIKE dhe merr lajmin e fundit nga Sporti:
als_Latn als_Latn als_Latn als_Latn taq_Latn als_Latn